Shrabani Aranzabe

Shrabani Aranzabe-Pita (India, 1999) gipuzkoar musikaria, pedagogoa, musika-zuzendaria eta irakaslea da.  Alkizan jaiotako Naturaren doinuak proiektuaren eta jaialdiaren sortzailea zein koordinatzailea da 2021etik.

Inspira Gazteak Sarietan bere ibilbideagatik eta 'Naturaren doinuak' proiektuagatik saritua izan da Kutxa Fundazioaren eskutik.

 Ibilbidea 
Txikitatik murgildu zen Shrabani musika-munduan, lehenik abesten eta geroago dultzainarekin. Gurasoek Villabonako abesbatzan apuntatu zuten. Ondoren, lau urterekin, musika eskolan hasi zen eta horrela eman zituen lehen pausoak. lau urterekin hasi zenean, hasiera-hasieratik esaten zuen koru-zuzendari izan nahi zuela. Eta hala hasi zen bere bidea egiten. Geroago, gazteen abesbatzako eta dultzaina irakasle izan da. Horretaz gain, beste instrumentu ezberdinekin aritzen da. Musika-pedagogia eta Musikaren Zientzia ikasketak egin ditu Musikene, CSMN eta UNIR unibertsitateetan eta Euskal Herriko Gazte Abesbatzako kide ere izan da. Abesbatza horrekin Tolosako Nazioarteko Abesbatza lehiaketan garaile izan ziren 2021ean. 

Abesbatzako kide izateaz gain, gaztetxoz osatutako abesbatzako zuzendari ere izan da. Txikien Easo Abesbatza hasi zen laguntzaile bezala, gero Pasaia Musikal fundazioko haurren abesbatzetako bat zuzendu zuen, baita Ordiziako Oroith Txiki abesbatza ere. Oso ume gutxirekin hasi zen eta berrogei baino gehiagorekin bukatu. Geroago Tolosan Hodei Truk haur-abesbatza eta Hodei gazte-abesbatza birsortu zituen David Azurzarekin batera. 

Naturaren doinuak ekimena 2021ean jarri zuen martxan Alkizan Shrabani Aranzabek, harrezkero urtero antolatu da. Lehenengo hiru edizioetan egun bakarreko egitaraua antolatu zuten; laugarrenean, berriz, asteburu osorako programazioa osatu zuten 2025ean. Naturaren Doinuak diziplina anitzeko proiektua da, musika, dantza, literatura eta natura uztartzen dituena, kultura oro har integratuz. Shrabani Aranzabe-Pitak 2021ean sortu zuen, eta bere helburu nagusia inklusioa, aniztasuna eta gizarte kohesioa sustatzea da. Horretarako, esperientzia artistikoak tresna modura erabiltzen dira, bereziki kolektibo zaurgarrientzat. Proiektuan hainbat erakunde eta kolektibok parte hartzen dute, inklusioa eta normalizazioa lantzen dituzten elkarteak, eskola ezberdinak eta kolektibo artistikoak barne. Parte-hartzaileen artean daude Klaap Dantza Eskola, dantza-tailerrak eta koreografiak sortzen dituena; idazleak, musikariak eta Tolosaldeako Ahots Gazteak (TAG), gazteen ahotsa sustatzeko abesbatza. Horrez gain, belaunaldi ezberdinen arteko zubiak eraiki nahian, kantu-tailerrak eta topaketak ere antolatzen dira, kohesio soziala indartzeko asmoz. Proiektua hezkuntza inklusiboaren eta aniztasunaren inguruko adituekin lankidetzan aritzen da, eta nazio mailan zabaltzeko asmoz, unibertsitateekin eta ikerketa-zentroekin hitzarmenak sinatzen ari da. 

2024-2025 ikasturtean Madrilgo Unibertsitate Autonomoan beka baten bidez, Ikerkuntza eta Berrikuntzako masterra burutu du, Neurozientzia eta Hezkuntza ikerlerroeta doktoregora bidea hartuta.

 Erreferentziak 

 Kanpo estekak 

 BESTE AHOTSAK #4 | Shrabani Aranzabe-Pita Goiena Komunikazio Taldea
 Shrabani Aranzaben kontzertua eliza   El diario Vasco. (Nuñez, 2019-06-06)
 shrabani_aranzabe. Instagram

Kategoria:Gipuzkoako musikagileak
Kategoria:Alkizarrak